Mestské zastupiteľstvo v Košiciach uznesením č. 329/2012 na svojom XII. rokovaní dňa 18. júna 2012 podľa § 6 zákona č. 369/1990 Zb. o obecnom zriadení v znení neskorších predpisov, § 2 ods. 2 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a § 7 ods. 3 zákona č. 377/2004 Z. z. o ochrane nefajčiarov a o zmene a doplnení niektorých zákonov ustanovuje:

Článok I

     Všeobecne záväzné nariadenie mesta Košice č. 78 o čistote a o verejnom poriadku prijaté uznesením Mestského zastupiteľstva v Košiciach č. 1037/2006, v znení uznesenia Mestského zastupiteľstva v Košiciach č. 1152/2006, uznesenia  Mestského zastupiteľstva v Košiciach č. 83/2007, uznesenia Mestského zastupiteľstva v Košiciach č. 546/2008, uznesenia Mestského zastupiteľstva v Košiciach č. 737/2009 a uznesenia Mestského zastupiteľstva v Košiciach č. 789/2009 sa mení a dopĺňa nasledovne:

     1. Za § 12 sa  vkladá § 12a, ktorý vrátane nadpisu znie:

„§ 12a
Zákaz fajčenia aj na iných verejne prístupných miestach

(1) Na verejne prístupných miestach6a), mimo zariadení a priestorov na to určených, prevádzkovo a priestorovo prispôsobených, je zakázané fajčenie tabakových výrobkov, a to do vzdialenosti 10 metrov od vestibulu železničnej stanice a autobusovej stanice. Uvedený zákaz sa nevzťahuje na miesta, kde platí zákaz fajčenia podľa osobitného predpisu6b).

(2) Bližšie určenie miest, na ktorých je fajčenie tabakových výrobkov obmedzené alebo zakázané, môžu podľa svojich miestnych podmienok, upraviť pre svoje územné obvody všeobecne záväzným nariadením mestské časti. 

Poznámky pod čiarou k odkazom 6a a 6b znejú:
„6a) 	§ 7 ods. 1 zákona č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov.
   6b) 	§ 7 ods. 1 písm. a) zákona č. 377/2004 Z. z. v znení neskorších predpisov.“.

     2. V poznámke pod čiarou k odkazu 7 sa citácia "Zákon  č. 372/1990 Zb. o priestupkoch v znení neskorších predpisov, zákon č. 401/1990 Zb. o meste Košice v znení neskorších predpisov, zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb, zákon č. 282/2002 Z. z., ktorým sa upravujú niektoré podmienky držania psov.“ nahrádza citáciou „Zákon č. 372/1990 Zb. o priestupkoch v znení neskorších predpisov, zákon č. 401/1990 Zb. o meste Košice v znení neskorších predpisov, zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov, zákon č. 282/2002 Z. z., ktorým sa upravujú niektoré podmienky držania psov v znení neskorších predpisov, zákon č. 377/2004 Z. z. v znení neskorších predpisov.“.

Článok II
   
     Primátor mesta Košice sa splnomocňuje, aby vyhlásil úplné znenie Všeobecne záväzného nariadenia mesta Košice č. 78 o čistote a o verejnom poriadku schváleného uznesením Mestského zastupiteľstva v Košiciach č. 1037/2006 v znení uznesenia Mestského zastupiteľstva v Košiciach č. 1152/2006, uznesenia Mestského zastupiteľstva v Košiciach č. 83/2007, uznesenia Mestského zastupiteľstva v Košiciach č. 546/2008, uznesenia Mestského zastupiteľstva v Košiciach č. 737/2009, uznesenia Mestského zastupiteľstva v Košiciach č. 789/2009 a tohto uznesenia.

Článok III
Účinnosť

     Tieto zmeny a doplnky nadobúdajú účinnosť 15. dňom od zverejnenia na úradnej tabuli mesta Košice. 

MUDr. Richard  R a š i, PhD., MPH
primátor mesta Košice

Zverejnené:	25.06.2012
Účinné:        	10.07.2012